නමුත් 21 වන සියවසේ ජීවත් වන අපට මෙතරම් ම සමීප මෙම USB නම් වූ අද්විතීය තාක්ෂණයට 1990 දශකය තරම් දුරකට දිවෙන අතීතයක් හිමි බව ඔබ දන්නවාද.USB හි ආරම්භය, සංවර්ධනය, ක්‍රියාකාරීත්වය සහ අද වන විට ගොඩනගාගෙන ඇති විශිෂ්ඨ ප්‍රතිරූපය පිළිබඳව මදක් අවධානය යොමු කර බලමු.USB යනුUSB යන්නෙන් Universal Serial Bus (සාර්වත්‍ර අනුක්‍රම නියමග) යන්න අර්ථවත් වේ. 1990 දශකය මැද භාගයේදී USB නමින් සම්මතයක් නිපදවීමේ ප්‍රධාන අරමුන වූයේ එවකට පරිගනක අතර දත්ත සන්නිවේදනයට යොදාගත් විවිධ වූ රැහැන් වර්ග (cables), සම්බන්ධක (connectors) සහ සන්නිවේදන නියමාවලීන් (communication protocols) වෙනුවට එක් සම්මත අතුරුමුහුනතක් (interface) නිර්මාණය කිරීමයි.මෙම අරමුණ ඉතාමත් සාර්ථක තත්වයට පත් වෙමින් අද වනවිට පරිගනක යතුරු පුවරු (keyboards), මවුස (mouses), සංඛ්‍යාංක කැමරා (digital cameras), මුද්‍රණ යන්ත්‍ර (printers), ජංගම උපාංග (mobile devices), අතේ ගෙන යාහැකි දත්ත ගබඩා කරන උපාංග (portable storage devices), සහ ජාල කරන උපාංග (network adapters) වැනි විවිධ උපකරන රාශියක් USB මගින් ප්‍රමිති කරණයකට (standardize) ලක්වී ඇත.